Cricket/Krieket | Skool | Oberholzer, Carletonville | Hoërskool Wonderfontein | Oberholzer, Carletonville Products
Wonderfontein het in volle swang met die krieket begin. Ons bou hierdie jaar verder aan 'n senior en junior krieketspan. Die seuns is baie positief en die oefeninge lyk goed. Wonderfontein's cricket started off on an high note. We are building our cricket and this year will play a senior and a junior team. It is very positive.
Besoekers tot datum: 443806 Toortsie se Toeka Tokkel oor Mode – toortsie.com
Toortsie se Toeka Tokkel oor Mode
Oktober 6, 2015 Oktober 3, 2015 ~ Toortsie
Scrapydo sê ons moet oor mode skryf, en ek waarsku julle, as julle raad soek oor mode, is ék nie die plek waar julle moet soek nie!
Ek het al kleintyd ‘n knou gekry. Sies tog, met uiterste respek gesê, my ma het regtig haar lewe lank met haar gewig gesukkel, en ek, as jong kind het ál haar modewense oortref: Ek was lank en baie baie maer, net wat die modetydskrifte voorskryf. Maar ai toggie, ek was hierdie kaalvoet plaaskind wie my regtig nie aan klere gesteur het nie! Die mode het my net nie opgewonde gelaat nie! Natuurlik wil ek regtig nie UIT die mode wees nie, en trek daarom meer klassiek aan, maar die mode slaafs navolg? Nee, tog nie. Ek glo, dat as ek in die winkels klere koop, dit tog goed is wat tans in die mode is, so, as ek van iets hou, en ek kan dit bekostig, koop ek dit, en is dan hopelik nie té ver uit nie! Verder voel ek ook, dat as jy goed voel in jou klere, jy goed lyk.
Eintlik is ek meer van ‘n individualis. As my ma gesê het, “Almal doen dit”, of “Almal het dit”, met die bedoeling dat dit in die mode is, was dit so goed soos viervoet vassteek, dan het ek dit BESLIS NIE gedoen nie! 🙂
My ma sou sommer ‘n dag Kaap toe gaan, en my hele winters- of somersklerekas koop. Tog te lekker en maklik. Oee en dan was sommige van daardie skeppings dalk erg in die mode, maar totaal teen my grein in! Een keer was daar ‘n paar sandale met sulke lang veters, wat ek dan so teen my been op moes opreig… urggg… ek het dit een keer gedra! En die uiters deurskynende kantjakkie wat ek oor my swembroek moes dra… daardie jaar het ek nie eintlik by die see gekom nie!
Een keer het ek, baie in my skik, met ‘n Indiese baadjie, wat toe hoog mode was, by die huis gekom. My pa, wie se opmerking altyd “grand, grand”, was, vra toe of dit pajamas was. Ai tog!
Tog is ek baie bly dat handwerk nou weer mode is. Hekelwerk. Dis iets waaroor ek mal is, selfs al word dit nie so baie gedra nie. Ek hoor ook toevallig BLOU is die kleur van die somer. Mooi man, ek hou van blou ook. Ek hou van baie kleure, maar nie van oranje nie, so as oranje en bruin die jaar die modekleur is, sukkel ek, hoor julle? Ek sukkel dan.
Loop trek julle mooi aan!
‹ PreviousHoekom is ouma se bril so groot?
Next ›Oor verslawings
12 thoughts on “Toortsie se Toeka Tokkel oor Mode”
Oktober 6, 2015 om 6:32 vm
Birds of a feather. Maar die jare toe ek in Johannesburg gewoon het, het ek ook sommer my hele winter of someruitrusting by een plek gekoop: Suidhoek op Bredasdoro. En glo dit of nie: my Johannesburg vriende was altyd baie beiindruk .
Oktober 6, 2015 om 7:03 vm
Oktober 6, 2015 om 7:12 vm
Sjoe. Suidhoek was ‘n oulike winkel.
Oktober 6, 2015 om 10:49 nm
Hy was! En ek was jonk en with-it en Suidhoek se klere was mooier as Johies’s s’n, selfs vir die johburgers. Kan jy dit glo – op hierdie klein dorpie met net 1 winkel?( foshini was toe nog nie eers hier nie)
Oktober 6, 2015 om 7:27 vm
Ja die slaafse volg v mode is net n geld mors. Twee maande nadat dit gekoop is is dit weer uit die mode en word nie weer gedra nie. Ek het toe ek in bib gewerk het my eie langbroeke met bypassende bostuk gemaak en dan n kortmou baadjie wat by die kleur pas. Weet nie of jy kosmoslinne onthou nie? Dis wat ek gebruik het. Hul het die mooiste bont en dan bypassende effekleur ook gehad. Dit was ook heerlik koel om te dra omdat dit maar warm word in die Bosveld!
Oktober 6, 2015 om 9:06 vm
Kosmoslap was fantasties!
Oktober 6, 2015 om 9:25 nm
Ja dit was beslis die moeite werd. Geen stryk net was en ophang. Het steeds nog een bloes wat ek steeds by die huis dra. Hy is baie verbleik maar steeds mooi genoeg om dit dorptoe aan te trek!
Oktober 6, 2015 om 10:50 nm
ek onthou darie lekker lap.
Oktober 7, 2015 om 4:23 vm
Was regtig die beste lap wat mens kon gebruik daardie tyd. Ook nie te duur nie.
Oktober 6, 2015 om 1:21 nm
Oranje en bruin is my kleur….. herfskleure…. oh yeah!!!
Steur my maar min aan die mode, dra waarin ek goed voel…. of partykeer nie so goed voel nie, maar dit is lekker koel. Die flappe aan die arms jy verstaan 😆
Oktober 6, 2015 om 7:33 nm